
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	                                        Bucureşti, 23.11.2010 

                             PL-x 528/2010


     R A P O R T  

asupra proiectului de Lege pentru modificarea Legii nr.161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei 

În temeiul dispoziţiilor art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere în fond, cu proiectul de Lege pentru modificarea Legii nr.161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, trimis cu adresa nr. PL-x 528/2010 din 9 noiembrie 2010, înregistrat sub nr.31/891 din 10 noiembrie 2010.

Senatul în calitate de primă Cameră sesizată a adoptat iniţiativa legislativă în condiţiile art. 75 alin. (2) teza a III – a din Constituţia României, republicată.

Potrivit prevederilor art. 75 din Constituţia României, republicată, şi ale art.92 alin. (9) pct. 2, din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională. 

Consiliul Legislativ a avizat favorabil iniţiativa legislativă, conform avizului nr. 305 din 26 martie 2010.

Guvernul prin punctul de vedere transmis cu adresa nr. 1300 din 17 mai 2010 susţine adoptarea iniţiativei legislative.
Comisia pentru administraţie publică, amenajarea teritoriului şi echilibru ecologic a avizat favorabil proiectul de lege în şedinţa din 16 noiembrie 2010.

Proiectul de lege are ca obiect de reglementare  completarea art. 82 din Legea nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, prin introducerea unei noi litere, lit. h), care prevede incompatibilitatea unui membru al Parlamentului cu funcţia de preşedinte, vicepreşedinte, secretar şi trezorier al federaţiilor şi confederaţiilor sindicale.
În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei juridice au examinat această iniţiativă legislativă în şedinţa din  23 noiembrie 2010. 

La şedinţa Comisiei juridice, de disciplină şi imunităţi au fost prezenţi 14 deputaţi din totalul de 27 membri ai acesteia. 

La dezbatere a participat, în calitate de invitat din partea Ministerului Justiţiei doamna Claudia Roşianu, consilier juridic.   
În urma dezbaterilor, membrii Comisiei au hotărât, cu unanimitate de voturi, să propună plenului Camerei Deputaţilor adoptarea proiectului de Lege pentru modificarea Legii nr.161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, cu amendamentele admise redate în anexa la prezentul raport.

În raport cu obiectul şi conţinutul său, proiectul de lege face parte din categoria legilor organice. 

                PREŞEDINTE,                                                 SECRETAR,                                                                                                 

 

                 Daniel BUDA                                         Gabriel ANDRONACHE                                      


Expert,
Roxana David
ANEXĂ AMENDAMENTE ADMISE
	Nr.  crt.
	Legea nr. 161 din 19 aprilie 2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei
	Textul proiectului de lege
	Amendamente
	Motivare

	1. 
	
	LEGE pentru modificarea Legii nr.161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei 


	LEGE pentru completarea alin. (1) al art. 82 din Legea nr.161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei 

Autor: Comisia juridică

	

	2. 
	
	Articol unic. -  Legea nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, publicată în Monitorul Oficial al României, Partea I, nr. 279 din 21 aprilie 2003, cu modificările şi completările ulterioare, se completează după cum urmează: 

1. La articolul 82 alineatul (1), după litera g) se introduce o nouă literă, lit. h), cu următorul cuprins:

„h) funcţia de preşedinte, vicepreşedinte, secretar şi trezorier al federaţiilor şi confederaţiilor sindicale.”
	Articol unic. – La alineatul (1) al articolului 82 din Legea nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, publicată în Monitorul Oficial al României, Partea I, nr. 279 din 21 aprilie 2003, cu modificările şi completările ulterioare,  după litera g) se introduce o nouă literă, lit. h), cu următorul cuprins:  

h) funcţia de preşedinte, vicepreşedinte, secretar şi trezorier al federaţiilor şi confederaţiilor sindicale.

Autor: Comisia juridică

	În acord cu cerinţele de tehnică legislativă.

